Gevoelens | Binne die Glashuis
Is pinkhoëhakke en bloubul-balls 'n teken van ligsinnigheid?
Die laaste week het so paar mense my gekritiseer (asook verse gekwoteer) oor my verhoogproduksie, "Die Stripshow" dat ek ligsinnig is en alle goed wat ek oor die jare opgebou het net weer afbreek.
Ek het toe 'n bietjie gaan oplees oor hierdie ligsinnigheid. Die Engels vertaal dit as foolishness wat beteken om morally reckless te wees in die oorspronklike Hebreeus.
As ligsinnigheid beteken om morally reckless te wees, dan dink ek dit sal moreel onverantwoordelik van my en van ons almal wees om NIE oor seksuele taboes te praat nie. Vir te lank (eeue en eeue) is ons gevangene van hierdie taboes en mites wat soos 'n swaar las op ons gewetes hang.
"Timothy, maar hoekom moet jy die seksuele taboes weg-strip in pink hoëhakskoene en met bloubul-balls?"
Want ek voel hierdie is SO 'n belangrike onderwerp om oor te praat en as ek nie ALLES in my vermoë doen om so veel as moontlik mense te lok nie, sal ek moreel onverantwoordelik wees, om nie hierdie boodskap van Gesonde Seks na so veel as moontlik mense te neem nie.
So nou het ek 'n vraag terug aan my kritiseerders.
"Sal ek meer of minder mense na my shows toe lok met pink hoëhakskoene en bloubul-balls of sonder?"
Natuurlik, dit maak mense nuuskierig en dus sal hierdie Gesonde Seks boodskap meer mense bereik.
Daarom sal ek meer moreel onverantwoordelik wees om NIE met pink hoëhakskoene en bloubul-balls die show te doen nie.
Ligsinnigheid het dus niks te doen met humor of slap-stick humor nie. (Of in hierdie geval slap-dick)
Eerder het ligsinnigheid te doen om nie oor die heavy issues in die lewe te praat nie (aka die taboes).
Om die klein onbelangrike dinge in die lewe so heavy te maak, nou dis vir my ligsinnig.
Soms wil ons met humor na die "heavies" in die lewe kyk en nie ernstig op die "light stuff" nie.
Maar die van julle wat bekommerd is dat my show 'n bietjie skurf gaan wees. Julle hoef glad nie te bekommer nie, want met Gesonde Seks maak ons seker daar is genoeg lubrikasie betrokke.